মার্চের শেষে বৈঠক মোদি ও ভাগবতের

ওয়েব ডেস্ক: প্রধানমন্ত্রী (Prime Minister) হওয়ার পর এই প্রথম আরএসএসের (RSS) সদর দফতরে যেতে চলেছেন নরেন্দ্র মোদি। তিনি প্রধানমন্ত্রী হওয়ার পরে আরএসএসের সঙ্গে মতানৈক্য সামনে এসেছে একাধিকবার। নাম না করে আরএসএস প্রধান মোহন ভাগবত (Mohan Bhagwat) সতর্কও করে দিয়েছিলেন। মোদিময় বিজেপি ভেবেছিল আরএসএসকে দরকার হবে না। কিন্তু গত লোকসভায় বিজেপির (BJP) খারাপ ফল খারাপ হয়। এরপর মহারাষ্ট্র সহ একাধিক বিধানসভা নির্বাচনে সেই আরএসএসকে ভরসা করতে হয়েছে। অবশেষে নাগপুরমুখী হচ্ছেন মোদি। ৩০ মার্চ কি বৈঠক হতে চলেছে প্রধানমন্ত্রী নরেন্দ্র মোদি ও আরএসএস প্রধান মোহন ভাগবতের। ২০১৪ সালের পর এই প্রথম ভাগবত এবং মোদির বৈঠক হতে চলেছে। সম্ভবত এই মাসের শেষে এই বৈঠক হওয়ার কথা। মোদি নাগপুর যাবেন একটি প্রকল্পের উদ্ধোধনে। তারপর এই বৈঠক হওয়ার কথা।

জানা গিয়েছে, বিজেপি-আরএসএস বিক্ষোভ এখন চরমে। তাই এখনও বিজেপির সর্বভারতীয় সভাপতির নাম ঘোষণা হচ্ছে না। বিজেপির প্রায় অধিকাংশ প্রস্তাবে সঙ্ঘ একমত নয়।

আরও পড়ুন: যাবজ্জীবনপ্রাপ্ত আসামী দারা সিংয়ের মুক্তির আর্জি, ওড়িশা সরকারকে বিবেচনার সুপ্রিম নির্দেশ

২০২৪ সালের লোকসভা ভোট চলাকালীন এই বিরোধ বাধে। সেই সময় মোদি নাগপুরে যান সঙ্ঘ প্রধানের সঙ্গে বৈঠক করতে। কিন্তু দেখা হয়নি। তাই এইবার আগে থেকে সময় চাওয়া হয়েছে।‌